[{"text_idx": "#000001", "text": "Mae'r crwner yng nghwest y Preifat Cheryl James wedi dweud bod tystiolaeth yn dangos bod y milwr 18 wedi saethu ei hun."}, {"text_idx": "#000002", "text": "Cafodd y Preifat James, o Langollen yn Sir Ddinbych, ei darganfod yn farw gyda bwled yn ei phen yn y gwersyll yn 1995."}, {"text_idx": "#000003", "text": "Roedd hi'n un o bedwar milwr i farw yn y barics dros gyfnod o saith mlynedd."}, {"text_idx": "#000005", "text": "\"Roedd hyn yn weithred fwriadol gan Ms James.\""}, {"text_idx": "#000006", "text": "Fe wnaeth y cwest cyntaf i farwolaeth y Preifat James ym mis Rhagfyr 1995 gofnodi rheithfarn agored."}, {"text_idx": "#000010", "text": "Ond dywedodd bod yr honiad bod Cheryl James wedi cael gorchymyn i gael rhyw gyda milwr arall y noson cyn iddi farw \"ar y gorau yn rhagdybiaeth, ar ei waethaf yn ffantasi.\""}, {"text_idx": "#000011", "text": "Disgrifiad o\u2019r llun, Cafodd ei chorff ei darganfod yn agos i'r ffens yn y gwersyll"}, {"text_idx": "#000012", "text": "Dywedodd y crwner hefyd nad oedd y gofal ym marics Deepcut yn ddigonol. Doedd dim ddigon o swyddogion yn y barics i hyfforddi ac edrych ar o\u0302l y milwyr ifanc meddai a dywedodd a'u bod nhw wedi diflasu a heb eu disgyblu."}, {"text_idx": "#000013", "text": "Yn o\u0302l Brian Barker QC roedd yn ddiffyg strwythur yn y gwersyll ac felly \"doedd hi ddim yn annisgwyl bod milwyr dan hyfforddiant yn troi at ei gilydd er mwyn cael eu cyffroi.\""}, {"text_idx": "#000014", "text": "Doedd cael perthynas gyda milwr arall ddim yn torri unrhyw reolau ond dywedodd fod y modd yr oedden nhw'n gallu cael rhyw yn \"anaddas.\""}, {"text_idx": "#000015", "text": "Roedd yna dystiolaeth, meddai, o berthnasau rhywiol anaddas rhwng swyddogion neu hyfforddwyr a milwyr dan hyfforddiant."}, {"text_idx": "#000016", "text": "Dywedodd bod y fyddin yn derbyn bod rhai hyfforddwyr yn gweld \"merched ifanc fel her rywiol.\""}, {"text_idx": "#000019", "text": "Er bod parafeddygon, yr heddlu ac ymchwilwyr wedi eu galw i le y cafodd corff Cheryl James ei ddarganfod roedd yna ragdybiaeth o'r dechrau, meddai, ei bod wedi lladd ei hun."}, {"text_idx": "#000021", "text": "Yn ystod y tri mis clywodd y crwner bod gan y Preifat James deimladau cymysg am fod yn y fyddin ac roedd hi wedi so\u0302n ei bod eisiau gadael."}, {"text_idx": "#000022", "text": "Pum mis cyn ei marwolaeth roedd milwr arall, Sean Benton wedi ei ddarganfod yn farw yn y barics gyda phum anaf ergyd gwn i'w frest."}, {"text_idx": "#000024", "text": "Ar achlysur arall roedd wedi gwneud sylwadau tebyg ond roedd y rhai oedd gyda hi wedi meddwl mai jo\u0302c oedd ei sylwadau."}, {"text_idx": "#000025", "text": "Ar y diwrnod y bu farw roedd hi'n gwneud dyletswyddau yn y gwersyll ar ei phen ei hun."}, {"text_idx": "#000026", "text": "Yn o\u0302l y crwner, roedd rheolau'r fyddin yn golygu \"nad oedd hyn fod i ddigwydd\"."}, {"text_idx": "#000028", "text": "Dywedodd y crwner wrth grynhoi eu bod nhw wedi gorfod aros rhy hir er mwyn cael ymchwiliad arall."}, {"text_idx": "#000029", "text": "Prif Straeon'Dim help' gan Blaid Cymru wedi aflonyddu 'erchyll'Cyhoeddwyd16 awr yn o\u0302lDamwain M53: Teyrngedau i ferch ddringodd i GymruCyhoeddwyd7 awr yn o\u0302l'Dyw system cwynion Senedd Cymru ddim yn ddigon da'Cyhoeddwyd5 awr yn o\u0302l"}, {"text_idx": "#000039", "text": "Max Boyce yn 80: 'Un o'r bois'"}, {"text_idx": "#000041", "text": "Ateb y Galw: Efa Lois"}]